শামসুদ্দিন টগর

শামসুদ্দিন টগর (১৭ ডিসেম্বর, ১৯৪৪ – ২৩ জুলাই ২০১২) একজন বাংলাদেশি চলচ্চিত্র পরিচালক ছিলেন। শামসুদ্দিন টগর ১৯৪৪ সালের ১৭ ডিসেম্বর, খুলনা জেলার ডুমরিয়া থানার টুরনা গ্রামে, জন্মগ্রহণ করেন। বাবা মিয়া মতিন ছিলেন পুলিশ অফিসার, মা নাসুদা খাতুন। তের ভাই-বোনের মধ্যে শামসুদ্দিন টগর ছিলেন সবার বড়। তাঁর ছোট দুই ভাইও অভিনয়ের সাথে যুক্ত ছিলেন। এক ভাই মহিউদ্দিন লালু অভিনয় করতেন মঞ্চে, আরেক ভাই টেলিভিশনের বিখ্যাত অভিনেতা, কামালউদ্দিন নিলু। এফডিসি’র কর্মকর্তা ও চিত্রপরিচালক প্রয়াত আবদুল মতিন সাহেব ছিলেন তাঁর শ্বশুর। বাবার বদলির চাকরির সুবাদে শামসুদ্দিন টগর বিভিন্ন জেলায়, বিভিন্ন স্কুলে পড়া-লেখা করেছেন। তিনি ফরিদপুর জেলা স্কুল থেকে মেট্রিক ও ফরিদপুর রাজেন্দ্র কলেজ থেকে বি.এ পাস করেন। কলেজে থাকা অবস্থায়ই ফরিদপুরের বিভিন্ন মঞ্চে নাটক করে বেড়াতেন তিনি, ‘মিনার্ভা’ নামে তাদের একটি নাট্যগ্রুপ ছিল। ব্যক্তিজীবনে শামসুদ্দিন টগর ১৯৭১ সালে, একসময়ের নাট্যশিল্পী রেবা শামসুদ্দিনের সাথে বিবাহবন্ধনে আবদ্ধ হন। তাদের দুই পুত্র ও এক কন্যা সন্তান রয়েছে। মেয়ে বেথুন শামসুদ্দিন, জামাতা মিনা মাসুদ উজ্জামান (উপ-সচিব)। দুই ছেলে নাসিরউদ্দিন কমল ও জালালউদ্দিন মিথুন। শামসুদ্দিন টগর, চিত্রপরিচালকের পাশাপাশি একজন ভালো অভিনেতাও ছিলেন। তরুণ বয়সে তিনি কিছু চলচ্চিত্রে খলনায়ক-সহনায়ক হিসেবে বিভিন্ন ছবিতে অভিনয় করেছেন। শেষের দিকে তিনি নিয়মিত চলচ্চিত্র এবং নাটকে অভিনয় করেই ব্যস্ত ছিলেন। তাঁর অভিনীত ছবি- সংগ্রাম, দস্যু বনহুর, এপার ওপার, গোপন কথা, দম মারো দম, মাসুদ রানা, জজ সাহেব, স্বপ্নের বাসর, স্বপ্ন পূরণ, জীবনের চেয়ে দামী, মেঘের কোলে রোদ, বিন্দুর ছেলে, ভালোবাসার লাল গোলাপ, হুমকীর মুখে, সুন্দরী বধূ, মা-বাবার স্বপ্ন, ভালোবাসার শেষ নাই, তুই যদি আমার হইতি, সমাজের শত্রু, মায়ের জন্য মরতে পারি, প্রভৃতি। ১৯৬৬ সালে মুক্তিপ্রাপ্ত নজরুল ইসলাম পরিচালিত ‘কার বউ’ ছবির সহকারী পরিচালক হিসেবে চলচ্চিত্রের সঙ্গে জড়িত হন তিনি। চলচ্চিত্রকার সুভাষ দত্তের সহকারী হিসেবেও কাজ করেছন। শামসুদ্দিন টগর পরিচালিত প্রথম চলচ্চিত্র পারভেজ ফিল্মস-এর ব্যানারে, সোহেল রানা প্রযোজিত ‘দস্যু বনহুর’ মুক্তিপায় ১৯৭৬ সালে। তিনি ‘সারথী’ ছদ্মনামে এই ছবিটি পরিচালনা করেন। তাঁর পরিচালিত অন্যান্য ছবিগুলো হলো- বানজারান, মহেশখালীর বাঁকে, আখেরী নিশান, হুর-এ আরব, গলি থেকে রাজপথ, দখল, সম্রাট, রাজ ভিখারী, নকল শাহজাদা, নূরী, মহুয়া সুন্দরী, হুমকী, রতনমালা, সতী কমলা, যুবরাজ, জজ সাহেব, চেনাজানা শত্রু, ইত্যাদি। শামসুদ্দিন টগর পরিচালিত প্রথম চলচ্চিত্র দস্যু বনহুর। চলচ্চিত্রটির মাধ্যমে রূপালি পর্দায় অভিষেক ঘটেছিল অঞ্জনার। এছাড়া, শামসুদ্দিন টগর আখেরী নিশান ও বানজারান এর মত চলচ্চিত্র পরিচালনা করেছেন। চলচ্চিত্রগুলো বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। শামসুদ্দিন টগর ২০১২ সালের ২৩ জুলাই ৬৮ বছর বয়সে মৃত্যুবরণ করেন। ০১। দস্যু বনহুর (সারথী ছদ্মনামে ১৯৭৬) ০২। মহেশখালীর বাঁকে (১৯৭৮) ০৩। আখেরি নিশান (১৯৮০) ০৪। হুর এ আরব (") ০৫। যুবরাজ (১৯৮২) ০৬। দখল (") ০৭। বানজারান(১৯৮৩) ০৮। গলি থেকে রাজপথ(") ০৯। সম্রাট(১৯৮৪) ১০। নকল শাহজাদা(১৯৮৫) ১১। রাজভিখারী(") ১২। নূরী(১৯৮৬) ১৩। সতীকমলা(১৯৮৭) ১৪। হুমকী(") ১৫। মহুয়া সুন্দরী(") ১৬। রতনমালা(১৯৯০) ১৭। চেনা জানা শত্রু (২০০৫) https://www.facebook.com/nirapadnews (২০২১-০৭-২৩)। "বাণিজ্যিক চলচ্চিত্রের সফল নির্মাতা শামসুদ্দিন টগর এর নবম মৃত্যুবার্ষিকী আজ - নিরাপদ নিউজ"। https://www.nirapadnews.com/ (ইংরেজি ভাষায়)। সংগ্রহের তারিখ ২০২৩-০৮-২১।  |ওয়েবসাইট= এ বহিঃসংযোগ দেয়া (সাহায্য) "চলে গেলেন চলচ্চিত্র পরিচালক শামসুদ্দিন টগর"। বাংলানিউজ২৪.কম। ২৪ জুলাই ২০১২। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৯।  "এতদিন নিয়েছি, এখন কিছু দিতে চাই : অঞ্জনা"। কালের কণ্ঠ। ৪ মে ২০১৭। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৯।  "চলচ্চিত্র নির্মাণে অঞ্জনা"। বাংলাদেশ প্রতিদিন। ১২ সেপ্টেম্বর ২০১৯। সংগ্রহের তারিখ ৩১ ডিসেম্বর ২০১৯।  "সিনেমা জগতে জীবনের ৪৩ বছর পার করেছেন অঞ্জনা"। আমাদের সময়। ১৪ সেপ্টেম্বর ২০১৯। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৯।  "আখেরী নিশান"। বাংলাদেশ ফিল্ম আর্কাইভ। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৯।  "বানজারা"। বাংলাদেশ ফিল্ম আর্কাইভ। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৯।  "চলচ্চিত্র পরিচালক সামসুদ্দীন টগরের ইন্তেকাল"। প্রথম আলো। ২৫ জুলাই ২০১২। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৯।  "জুলাই মাসে যাদের হারিয়েছে চলচ্চিত্রাঙ্গন"। রাইজিংবিডি.কম। ১৩ জুলাই ২০১৯। সংগ্রহের তারিখ ৩১ ডিসেম্বর ২০১৯।